**Pirates of the Caribbean: Vierailla vesillä** (engl. *Pirates of the Caribbean: On Stranger Tides*) on vuonna 2011 ensi-iltansa saanut *Pirates of the Caribbean* -elokuvasarjan neljäs osa. Elokuvan on ohjannut aiemmista elokuvista poiketen Rob Marshall. Pääosissa ovat Johnny Depp, Penélope Cruz, Ian McShane, Geoffrey Rush ja Kevin McNally.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Jack Sparrow’n (Johnny Depp) epäonnistuttua yrityksessään pelastaa perämies Joshamee Gibbs (Kevin McNally) Lontoossa, heidät kummatkin viedään Kuningas Yrjö II:n (Richard Griffiths) eteen. Kuningas haluaa Jackin johtavan retkikunnan nuoruuden lähteelle ennen espanjalaisia. Retkikuntaa johtaa Jackin vanha vihollinen, Hector Barbossa (Geoffrey Rush), joka on saanut Kuninkaallisen laivaston kaapparikirjan menetettyään toisen jalkansa ja Mustan helmen. Jack karkaa, mutta hänen isänsä Teague (Keith Richards) löytää hänet ja varoittaa nuoruuden lähteen vaaroista. Hän myös kertoo jonkun esiintyvän Jackina. Huijariksi paljastuu Angelica Teach (Penélope Cruz), joka on Jackin vanha rakkaus ja laivaansa taikamiekallaan hallitsevan ja voodoo-magiaa harjoittavan Mustaparran (Ian McShane) tytär. 

Jack kaapataan Mustaparran laivaan, Queen Anne’s Revengeen. Hänet pakotetaan kertomaan tie nuoruuden lähteelle sekä etsimään kaksi Ponce de Leónille kuulunutta hopeapikaria, joiden uskotaan olevan hänen kadonneessa laivassaan. Kun toisessa pikarissa on nuoruuden lähteen vettä ja toisessa sen lisäksi merenneidon kyynel, niin se joka juo veden jossa on kyynel, saa kaikki toisesta maljasta juoneen elinvuodet, myös vuodet jotka toinen olisi tullut elämään. Se joka juo veden, jossa ei ole kyyneltä, kuolee. Gibbs tuhoaa kartan nuoruuden lähteelle opeteltuaan reitin ulkoa ja lupautuu johdattamaan Barbossan lähteelle. 

Mustaparta etsii lähdettä välttääkseen ennustetun kohtalokkaan tapaamisen "yksijalkaisen miehen" kanssa ja suuntaa kohti Whitecapin lahtea. Siellä he kohtaavat verenhimoisen lauman merenneitoja, joista Mustaparta onnistuu kaappaamaan yhden Lähetyssaarnaaja Philip Swiftin (Sam Claflin) avustuksella. Lähetyssaarnaaja kiintyy merenneitoon ja antaa tälle nimen Syrena (Àstrid Bergès-Frisbey). 

Mustaparta lähettää Jackin hakemaan pikarit Ponce de Leónin laivasta. Jack löytää laivan kalliojyrkänteen reunalta ja laivasta Barbossan odottamassa. Barbossa kuitenkin haluaa ainoastaan kostaa Mustaparralle Mustan helmen ja jalkansa menettämisen, jonka hän itse katkaisi paetakseen Mustaparran loitsimasta laivasta. Pikareita ei löydy laivasta, jolloin Jack ja Barbossa liittoutuvat ja suuntaavat kohti pikarit vieneiden espanjalaisten leiriä varastaakseen ne. 

Sillä välin Mustaparta on huijannut Syrenaa vuodattamaan kyynelen. Jack palaa pikarien ja Gibbsin kanssa. Hän lupaa antaa ne Mustaparralle ja johdattaa heidät lähteelle sillä ehdolla, että Mustaparta lupaa olla satuttamatta Angelicaa, antaa Jackin kompassin takaisin ja päästää Gibbsin lähtemään. He tekevät sopimuksen. Jack antaa kompassin Gibbsille ja tämä lähtee kompassin kanssa. Nuoruuden lähteellä Mustaparta ja hänen miehistönsä hyökää Barbossaa ja tämän joukkoja vastaan, ja tämän jälkeen espanjalaisia vastaan jotka ovat tuhoamassa nuoruuden lähdettä, uskoen että vain Jumala voi antaa iankaikkisen elämän. Barbossa iskee Mustapartaan myrkytetyn miekkansa. Angelica juoksee isänsä luo. Jack yrittää varoittaa Angelicaa miekan myrkystä, mutta liian myöhään, sillä Angelica on jo ehtinyt saada vahingossa viillon miekasta, kun hän on ottamassa miekkaa pois isästään. Barbossa julistaa Mustaparran maagisen miekan itselleen ja ottaa komentoon Mustaparran miehistön ja laivan. Queen Anne’s Revenge -laivan miehistö tuntee vapauden ja pois Mustaparran kidutuksesta Barbossan ansiosta ja suuntavat kurssia kohti Tortugaa.

Samaan aikaan kuolettavasti haavoittunut Philip karkaa kun nuori hyttipoika vapautti hänet siteistä, mutta palaa kuitenkin takaisin vapauttamaan Syrenan. Löydettyään pikarit Spaniard ottaa ne Angelicalta ja heittää syvään veteen. Syrena kuitenkin löytää ne ja antaa ne Jackille, minkä jälkeen Syrena hakee Philipin ja he katoavat syvyyksiin. Kun Angelica ja Mustaparta makaavat kumpikin kuolemaisillaan, Jack tuo täyttämänsä pikarit heille. Jack yrittää vakuuttaa Angelicaa juomaan kyynelveden, mutta Mustaparta nappaa ja juo sen. Mustaparta pyytää tytärtään uhraamaan itsensä hänen hyväkseen. Angelica on samaa mieltä isänsä kanssa ja juo kyynelettömän veden, Jackin ollessa eri mieltä asiasta. Tämän Jack oli kuitenkin arvannut etukäteen, minkä vuoksi hän oli vaihtanut maljat niin, että Angelica jää henkiin ja Mustaparta kuolee. Mustaparran ruumis pyyhkiintyy veden mukana ja vain luut jäävät. Angelica vihastuu Jackille. 

Jack jättää Angelican autiosaarelle, joka tosin on suositun laivareitin varrella. Jack antaa Angelicalle aseen, joka on ladattu. Angelica kertoo Jackille aarteesta jolla voi hallita tuulia ja vuorovesiä. Hän myös väittää odottavansa lasta Jackille. Viimein Angelica kuitenkin paljastaa rakastavansa Jackia. Jack kertoo myös aina rakastaneensa, vielä rakastavansa ja tulevaisuudessa rakastamaan Angelicaa. Jack kumartuu ja melkein suutelee Angelicaa, mutta lähteekin yhtäkkiä juoksemaan veneeseensä. Angelica käyttää ainoan luotinsa siihen että yrittää osua Jackiin, mutta ampuu ohi. Jack palaa Gibbsin - jolla on Musta helmi pullossa ja säkillinen muita laivoja - luokse. He kävelevät pitkin rantaa. Gibbs ihmettelee miksei Jack itse juonut kyynelvettä ja antaa Angelican sekä Mustaparran kuolla. Jack toteaa merirosvon elämän sopivan hänelle, ja että on parempi jäädä salaisuudeksi milloin aika koittaa, vaikka eihän sitä tiedä vaikka eläisi ikuisen elämän. Elokuvan lopussa on post-op-kohtaus, jossa Angelica istuu saarella ja saarelle ajelehtii Jackista tehty voodoo-nukke. Angelica ottaa Jack-nuken käteensä ja virnistää tyytyväisenä.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Johnny Depp  | … |  Jack Sparrow
  |
|  Geoffrey Rush  | … |  Hector Barbossa
  |
|  Penélope Cruz  | … |  Angelica Teach
  |
|  Ian McShane  | … |  Mustaparta
  |
|  Kevin McNally  | … |  Joshamee Gibbs
  |
|  Sam Claflin  | … |  Philip
  |
|  Àstrid Bergès-Frisbey  | … |  Syrena
  |
|  Stephen Graham  | … |  Scrum
  |
|  Greg Ellis  | … |  luutnantti Theodore Groves
  |
|  Óscar Jaenada  | … |  Spaniard
  |
|  Richard Griffiths  | … |  Kuningas Yrjö II
  |
|  Anton Lesser  | … |  Lordi Carteret
  |
|  Richard Thomson  | … |  Derrick
  |
|  Christopher Fairbank  | … |  Ezekiel
  |
|  Paul Bazely  | … |  Salaman
  |
|  Gemma Ward  | … |  Tamara
  |
|  Bronson Webb  | … |  kokki
  |
|  John Bryant Davila  | … |  Mustaparran miehistönjäsen
  |
|  Judi Dench  | … |  Nainen (cameo)
  |
|  Robbie Kay  | … |  Hyttipoika  |

Tuotanto
--------

### Roolijako

Aiemmissa elokuvissa Jack Sparrow’ta näytellyt Johnny Depp lupautui elokuvaan ennen kuin käsikirjoituksen kirjoittaminen oli aloitettu. Myös Geoffrey Rush ilmaisi halunsa jatkaa Hector Barbossan näyttelemistä neljännessä elokuvassa. Deppin ja Rushin lisäksi Ian McShane näyttelee elokuvassa tunnettua merirosvoa, Mustapartaa, ja Penélope Cruz hänen tytärtään ja Jack Sparrow’n kiinnostuksen kohdetta.

Aiemmissa osissa Will Turneria esittänyt Orlando Bloom ja Elizabeth Swannia esittänyt Keira Knightley eivät olleet enää kiinnostuneita uusimaan roolejaan elokuvassa.

### Kuvaukset

Elokuvan kuvaukset alkoivat 14. kesäkuuta 2010. Elokuvaa on kuvattu Pinewood Studiossa Englannissa sekä suurelta osin Havaijilla.

Vastaanotto
-----------

Suomessa elokuva keräsi avausviikonloppunaan 114 222 katsojaa ja tuotti lipputuloja yli 1,2 miljoonaa euroa. Ainoastaan *007 Quantum of Solace* on tuottanut enemmän. Maailmanlaajuisesti elokuvan avaustulos oli kaikkien aikojen neljänneksi suurin. Sen edellä ovat ainoastaan *Harry Potter ja puoliverinen prinssi*, *Spider-Man 3 – Hämähäkkimies 3* sekä *Pirates of the Caribbean: Maailman laidalla*.

Soundtrack
----------

Elokuvan musiikkikappaleet ovat:

1. Guilty of Being Innocent of Being Jack Sparrow
2. Angelica
3. Mutiny
4. The Pirate That should Not Be
5. Mermaids
6. South of Heaven’s Chanting Mermaids
7. Palm Tree Escape (Feat. Rodrigo y Gabriela)
8. Blackbeard
9. Angry and Dead Again
10. On Stranger Tides
11. End Credits
12. Guilty of Being Innocent of Being Jack Sparrow (Remixed by DJ Earworm)
13. Angelica (Grant Us Peace Remix) (Remixed by Ki: Theory)
14. The Pirate That Should Not Be (Remixed by Photek)
15. Blackbeard (Remixed by Super Mash Bros & Thieves)
16. South of Heaven's Chanting Mermaids (Remixed by Paper Diamond)
17. Palm Tree Escape (Remixed by Adam Freeland)
18. Angry and Dead Again (Remixed by Static Revenger)

Lähteet
-------

* *Pirates of the Caribbean: On Stranger Tides* Internet Movie Databasessa. (englanniksi)

### Viitteet

1. 1 2  Pirates of the Caribbean: On Stranger Tides *Box Office Mojo*. Amazon.com. Viitattu 22.8.2011.
2. ↑  Release dates for Pirates of the Caribbean: On Stranger Tides *IMDb*. Viitattu 31.1.2010. (englanniksi)
3. ↑  Full cast and crew for Pirates of the Caribbean: On Stranger Tides *IMDb*. Viitattu 4.10.2009. (englanniksi)
4. ↑  Trivia for Pirates of the Caribbean: On Stranger Tides *IMDb*. Viitattu 3.1.2010. (englanniksi)
5. ↑  Box office / business for Pirates of the Caribbean: On Stranger Tides *IMDb*. Viitattu 3.1.2010. (englanniksi)
6. ↑  Filming locations for Pirates of the Caribbean: On Stranger Tides *IMDb*. Viitattu 19.7.2010. (englanniksi)
7. ↑  Piraattileffa täytti teatterit *Iltalehti*.  24.5.2011.  Arkistoitu 25.5.2011. Viitattu 24.5.2011.

Aiheesta muualla
----------------

* Viralliset sivut (englanniksi)
* *Pirates of the Caribbean: Vierailla vesillä* Internet Movie Databasessa. (englanniksi)
* *Pirates of the Caribbean: Vierailla vesillä* Box Office Majossa (englanniksi)
* *Pirates of the Caribbean: Vierailla vesillä* Rotten Tomatoesissa (englanniksi)
* *Pirates of the Caribbean: Vierailla vesillä* Metacriticissä (englanniksi)

  


|  |  |  |  |  |  |  |
| --- | --- | --- | --- | --- | --- | --- |
| 

| * n
* k
* m
*Pirates of the Caribbean* |
| --- |
|  |
| 
* *Mustan helmen kirous*
* *Kuolleen miehen kirstu*
* *Maailman laidalla*
* *Vierailla vesillä*
* *Salazar’s Revenge*

 |
|  |
| Hahmot | 
* Luettelo Pirates of the Caribbean -hahmoista
* Jack Sparrow
* Hector Barbossa
* Will Turner
* Elizabeth Swann
* Joshamee Gibbs
* Davy Jones
* Tia Dalma

 |

 |

Rob Marshallin ohjaamat elokuvat

|  |  |
| --- | --- |
| **2000-luku** | *Chicago* (2002) · *Geishan muistelmat* (2005) · *Nine* (2009) |
| **2010-luku** | *Pirates of the Caribbean: Vierailla vesillä* (2011) · *Into the Woods* (2014) · *Maija Poppasen paluu* (2018) |